"Because the density of pure ice is about

920 kg/m3, and that of sea water about

1025 kg/m³, typically only one-ninth of the

volume of an iceberg is above water. The

shape of the underwater portion can be

difficult to judge by looking at the portion

above the surface. This has led to the

expression "tip of the iceberg", for a problem

or difficulty that is only a small manifestation

of a larger problem." Wikipedia Vjeroučitelji odnose 11,58 posto novca planiranog za plaće u osnovnom i srednjem obrazovanju U Državnom proračunu Republike Hrvatske za 2012. godinu, kao uostalom i u svim prethodnim proračunima od 1999. nadalje, vidljiva je samo jedna stavka koja se odnosi na davanja Katoličkoj crkvi. Na poziciji Ministarstva financija postoji stavka "Međunarodni sporazum - Sveta stolica i RH" na kojoj je izdvojeno 245 milijuna kuna. To je iznos oko kojeg se lome koplja u javnim polemikama. Ta je formulacija neprecizna jer navodi na krivi zaključak da postoji samo jedan međunarodni sporazum između Svete stolice i Republike Hrvatske i da je tih 245 milijuna kuna jedina financijska obveza Republike Hrvatske prema Katoličkoj crkvi u Hrvatskoj. Ne postoji nikakav Međunarodni sporazum Svete stolice i Republike Hrvatske. Republika Hrvatska je sa Svetom stolicom 1996. i 1998. godine potpisala četiri međunarodna ugovora: Ugovor između Svete Stolice i Republike Hrvatske o suradnji na području odgoja i kulture; Ugovor između Svete Stolice i Republike Hrvatske o dušobrižništvu katoličkih vjernika, pripadnika oružanih snaga i redarstvenih službi Republike Hrvatske; Ugovor između Svete Stolice i Republike Hrvatske o pravnim pitanjima; Ugovor između Svete Stolice i Republike Hrvatske o gospodarskim pitanjima. Tih famoznih 245 milijuna kuna odnosi se samo na obvezu Republike Hrvatske iz članka 6. stavak 2. Ugovora između Svete stolice i Republike Hrvatske o gospodarskim pitanjima, o čemu sam na H-Alteru pisao u članku Ustoličenje nezaposlenosti. U ovom članku ću pokušati rekonstruirati nevidljivi, podvodni, dio sante koja se zove "davanja Republike Hrvatske Katoličkoj crkvi". I. Ugovor između Svete Stolice i Republike Hrvatske o suradnji na području odgoja i kulture

Republika Hrvatska dužna je dakle iz svojih sredstava osigurati besplatne udžbenike vjeronauka, bez obzira na to može li isto osigurati i za udžbenike ostalih predmeta Ovo je pouzdan statistički uzorak, jer obuhvaća više od 10 posto svih osnovnih i srednjih škola u Hrvatskoj. Prema Statističkom ljetopisu Republike Hrvatske za 2011, u Hrvatskoj je 2010. godine postojala 2071 osnovna škola, što, pomnoženo s prosječnim brojem vjeroučitelja po jednoj školi (2,82) daje procjenu od 5.840 vjeroučitelja u osnovnim školama. U 676 srednjih škola bilo je još 953 vjeroučitelja (procjena iz navedenog uzorka). Prema mjesečnom statističkom izvješću DZS 2/12 prosječna bruto plaća u obrazovanju u zadnjem kvartalu 2011. godine bila je 7.944 kune. Uz pretpostavku da vjeroučitelji imaju plaću na razini tog prosjeka dolazi se do iznosa od oko 650 milijuna kuna godišnje za plaće vjeroučitelja. U Državnom proračunu za 2012. za bruto plaće u osnovnom i srednjem obrazovanju planirano je 5.590.000.000 kuna. To znači da vjeroučitelji odnose 11,58 posto novca planiranog za plaće u osnovnom i srednjem obrazovanju. U članku 6. stavak 2. istog Ugovora određeno je da "Republika Hrvatska snosi troškove izradbe i tiskanja udžbenika vjeronauka i organizira izdavački postupak u skladu s postojećim odredbama za ostale školske udžbenike". Republika Hrvatska dužna je dakle iz svojih sredstava osigurati besplatne udžbenike vjeronauka, bez obzira na to može li isto osigurati i za udžbenike ostalih predmeta. Koliki je to godišnji trošak? Iz Kataloga obveznih udžbenika dostupnog na internetskim stranicama Ministarstva znanosti, obrazovanja i sporta vidljivo je da prosječni udžbenik iz vjeronauka (osnovna škola i gimnazije) stoji 53,6 kuna. U Hrvatskoj je u školskoj godini 2010/2011 bilo 351.345 učenika osnovnih škola i 180.158 učenika srednjih škola. Uz pretpostavku da katolički vjeronauk pohađa 90 posto učenika osnovnih škola i 60 posto učenika srednjih škola trošak za udžbenike vjeronauka iznosi oko 23 milijuna kuna. Trošak za udžbenike vjeronauka iznosi oko 23 milijuna kuna U članku 10. stavak 2. spomenutog Ugovora stoji: "Republika Hrvatska osigurava novčana sredstva Katoličkom bogoslovnom fakultetu pri Sveučilištu u Zagrebu, s njegovim područnim studijima, odnosno afiliranim Teologijama u Đakovu, Makarskoj, Rijeci i Splitu.". Katolički bogoslovni fakultet u Zagrebu ima 77 nastavnika. Katolički bogoslovni fakultet u Splitu ima 32 nastavnika. Katolički bogoslovni fakultet u Đakovu ima 36 nastavnika. Pošto se radi o ljudima s visokostručnim akademskim zvanjima pretpostavit ćemo da su njihove plaće 15 posto veće od prosjeka (Mjesečni statističko izvješće DZS 2/12: prosječna bruto plaća u obrazovanju u zadnjem kvartalu 2011. bila je 7.944 kune). Tako dolazimo do godišnjeg iznosa od oko 16 milijuna kuna. Trošak administrativnog i tehničkog osoblja, te materijalne troškove tih fakulteta nije moguće naći u bespućima proračunske (ne)ozbiljnosti. Ako pretpostavimo da oni iznose svega 15 posto od mase plaća nastavnog osoblja, to je dodatnih oko 2,4 milijuna kuna. U istom članku 10. u stavku 3. određeno je: "Nadležne crkvene vlasti mogu osnivati nova visoka katolička učilišta. Uz prethodni dogovor mjerodavnih crkvenih i državnih vlasti ona će imati pravo javnosti i za njih će Republika Hrvatska osiguravati odgovarajuća novčana sredstva". Možete li zamisliti bilo kojeg od predsjednika Vlade Republike Hrvatske u proteklih 20 godina, uključujući i aktualnog, koji bi odbio ideju Katoličke crkve da si o trošku Republike Hrvatske otvori još koje novo "visoko katoličko učilište"? Republika Hrvatska financira praktički cjelokupnu obrazovnu infrastrukturu Katoličke crkve u Hrvatskoj U članku 11. Ugovora u stavku 1. normirano je slijedeće: "Crkveni instituti za obrazovanje vjeroučitelja i drugih pastoralnih djelatnika, osnovani prema odredbama kanonskog prava, imaju pravo javnosti u skladu s odredbama zakonodavstva Republike Hrvatske". Postoji i stavak 2. koji rješava pitanje financiranja tih instituta. Već pogađate - to je Republika Hrvatska: "Republika Hrvatska osigurava novčana sredstva za profesore, odgojitelje i druge djelatnike tih instituta, kako je predviđeno odredbama zakonodavstva Republike Hrvatske o visokim javnim katoličkim učilištima." Prema podacima na internetskim stranicama Hrvatske biskupske konferencije pri Katoličkom bogoslovnom fakultetu Sveučilišta u Zagrebu djeluje sedam instituta: Katehetski institut, Institut za crkvenu glazbu, Institut za teološku kulturu laika, Institut za crkvenu povjest, Mariološki institut, Biblijski institut i Institut za ekumensku teologiju i dijalog. O broju zaposlenih u tim institutima nema dostupnih podataka. Iz svega je vidljivo da Republika Hrvatska financira praktički cjelokupnu obrazovnu infrastrukturu Katoličke crkve u Hrvatskoj. II. Ugovor između Svete Stolice i Republike Hrvatske o dušobrižništvu katoličkih vjernika, pripadnika oružanih snaga i redarstvenih službi Republike Hrvatske

Obveze iz stavka 2. uglavnom su tokom ovih godina izvršene. Sagrađena je, ne dolična, već megalomanska zgrada Vojnog ordinarijata u Zagrebu. Tu u svojoj kuriji stoluje feldkurat Jezerinac. Vjerojatno su osigurana i "prikladna mjesta za bogosluženje". Obveze iz stavka 1. su redovite i treba ih izvršavati svake godine. Prema podacima sa internetskih stranica Vojnog ordinarijata koje daju podatke o kapelanijama u Hrvatskoj djeluju 24 vojna kapelana i 21 pomoćnik vojnog kapelana, ukupno 45 osoba. Republika Hrvatska, prema podacima na internetskim stranicama Oružanih snaga Republike Hrvatske imala je na dan 9. listopada 2012. godine 15.486 djelatnih vojnih osoba. To znači da na svakog kapelana ili pomoćnika dolaze samo 342 djelatne vojne osobe. Manjkavost je navedenog Ugovora što nigdje ne predviđa standard na koliko najmanje vojnih osoba dolazi jedan dušobrižnik. Tako je Vojni ordinarijat kadrovski Eldorado za Katoličku crkvu jer, teoretski, može povećavati broj vojnih kapelana do odnosa "svakom vojniku njegov kapelan". Treba, istine radi, reći da pod jurisdikciju Vojnog ordinarijata (članak 5. Ugovora) osim vojnika, pripadnika redarstvenih snaga, drugih osoba stalno zaposlenih u oružanim snagama i redarstvenim službama, začuđujuće, potpadaju i "članovi njihovih obitelji, to jest bračni drugovi i njihova djeca, pa i ona koja su punoljetna ako žive s roditeljima u istome domu, kao i njihova rodbina i ostale osobe koje s njima dijele isto prebivalište;". Nije tema ovog članka, ali članak 5. Ugovora zaslužuje podrobnu ustavnopravnu analizu.

Broju od ukupno 62 kapelana i njihovih pomoćnika treba dodati Vojnog ordinarija, generalnog vikara, biskupskog vikara za pastoral, kancelara, osobnog tajnika Vojnog ordinarija, tajnicu Vojnog ordinarijata i ekonoma, ukupno dakle 69 ljudi. U pretpostavci gore navedenog podatka o prosječnoj plaći, godišnji trošak za plaće Vojnog ordinarijata je oko 6,6 milijuna kuna. U Državnom proračunu se na poziciji Ministarstva obrane niti u jednoj stavci ne spominje Vojni ordinarijat i njegovi troškovi. Isto tako na poziciji Ministarstva unutarnjih poslova. O ostalim možebitnim troškovima osoblja Vojnog ordinarijata (upotreba službenih automobila, možda sa vozačem, službeni mobiteli, troškovi reprezentacije) možemo samo nagađati. III. Ugovor između Svete Stolice i Republike Hrvatske o pravnim pitanjima